চাকমা সমাজে কোন প্রসূতি সন্তান প্রসব করলে আত্মীয়রা ভাত, মাংস, মাছ,শুঁটকি,ডিম, নানা তরকারি কলাপাতায় মুড়িয়ে দেয় যাতে প্রসূতি, নবজাতকের স্বাস্থ্য ভাল থাকে। এই প্রথাকে ভাতমঝা দেনা বলে। তারা বিজু উৎসব ৩ দিন ধরে পালন করে। যা ফুল বিজু , মুল বিজু, এবং নুতন বছরের গোজ্যাপোজ্যা(নুওবঝর ) দিন হিসেবে পরিচিত। বিজুর দিন শিশু,কিশোর, তরুন বয়সীরা বন থেকে ফুল এনে বাড়ি সাজায়। বুদ্ধের উদ্দেশ্যে ফুল দেয়, সকাল বেলায় বিভিন্ন বাড়িতে গৃহপালিত প্রানীদেরকে ফুল দেয়।মুল বিজুতে ঘরে ঘরে বিশেষ খাবার রান্না করা হয়। ঐতিহ্যবাহী পিঠা, তাজা ফলমুল , বিভিন্ন সেদ্ধ আলুসহ, মদ ইত্যাদি। বিশেষ ৫ ধরনের সব্জি দিয়ে পাজন তৈরি করা হয়। অনেক সময় ১০০ পদের ও বেশী সব্জি দিয়ে শুঁটকি বা শুকনো মাছ মিশ্রিত করে পাজন তৈরি হয়। অবশ্য বর্তমানে শহরাঞ্চলে বাঙ্গালীদের মত আধুনিক খাবার পরিবেশন করা হচ্ছে। এই দিন ঘরের বৃদ্ধদেরকে যুবা বয়সীরা গোসল করায়। সন্ধ্যায় মোমবাতি নিয়ে, নদীকে পূজা করা হয়। এই দিন মুলত: পুরোনো বছরের ময়লা আবর্জনা হতে পুত:পবিত্রতার প্রতীক।